Θεσσαλονίκη, 27/05/2025

**Για 6η συνεχόμενη χρονιά, η Lidl Ελλάς και το Κοινωφελές Ίδρυμα Αθανάσιος Κ. Λασκαρίδης καθαρίζουν θάλασσες και ακτές, ανοίγοντας δρόμους βιώσιμης ανάπτυξης**

**Μια σταθερή δέσμευση για τις ελληνικές ακτές και θάλασσες μέσα από την πρωτοβουλία “Plastic Free Greece”, υπό την αιγίδα του Υπουργείου Τουρισμού και του Υπουργείου Περιβάλλοντος και Ενέργειας.**

H **Lidl Ελλάς** και το **Κοινωφελές Ίδρυμα Αθανάσιος Κ. Λασκαρίδης**, για 6η συνεχόμενη χρονιά, στέκονται στο πλευρό της ελληνικής φύσης και ενώνουν τις δυνάμεις τους στο πλαίσιο της πρωτοβουλίας **Plastic Free Greece**. Ένα ταξίδι που ξεκίνησε με ένα όραμα: να έχουμε ακτές καθαρές και θάλασσες ζωντανές.

Φέτος, ο πρώτος προορισμός της εκστρατείας ήταν η **Άνδρος**, όπου με την πολύτιμη συμβολή της καταδυτικής ομάδας **Dive in Action** και δεκάδων εθελοντών, πραγματοποιήθηκαν καθαρισμοί τόσο στις ακτές όσο και στον βυθό.

Συνολικά, **309,7 κιλά απορριμμάτων** απομακρύνθηκαν από το φυσικό περιβάλλον. Πιο συγκεκριμένα, **50,7 κιλά απορριμμάτων** απομακρύνθηκαν από τις παραλίες **Παραπόρτι** και **Μύλος** και **259 κιλά** από τη **Μαρίνα Νειμπορίου** και το **Λιμάνι Κορθίου**. Ανάμεσά τους, εκατοντάδες μικρά πλαστικά κομμάτια και πλαστικά μπουκάλια – τα αποτυπώματα μιας καθημερινότητας που χρειάζεται να αλλάξει.

Η δράση αυτή δεν σταματά εδώ. Σαντορίνη, Τήνος, Πάρος και Κύθνος είναι οι επόμενοι σταθμοί της **Lidl Ελλάς** και του **Κοινωφελούς Ιδρύματος Αθανάσιος Κ. Λασκαρίδης** για φέτος. Παράλληλα, **εκστρατείες καθαρισμού** θα υλοποιηθούν και στην **ηπειρωτική Ελλάδα**, σε περιοχές όπου η **Lidl Ελλάς** διατηρεί **κέντρα logistics**, όπως στην Αττική (Καλύβια Θορικού), τη Θεσσαλονίκη ((ΒΙ.ΠΕ. Σίνδου), τα Τρίκαλα και την Πάτρα, **με την εθελοντική συμμετοχή εργαζομένων της εταιρείας**. Γιατί για την Lidl Ελλάς η βιωσιμότητα δεν είναι υπόθεση μίας μέρας, αλλά στάση ζωής.

Σε κάθε τόπο που επισκέπτεται η εταιρεία και η ομάδα της, δίνει έμφαση στην ενημέρωση και την ευαισθητοποίηση. Μέσα από συναντήσεις με φορείς της τοπικής αυτοδιοίκησης και ανοιχτές δράσεις για το κοινό, η Lidl Ελλάς ενισχύει τη συλλογική συνείδηση για ένα μέλλον χωρίς πλαστικά απορρίμματα.

Για την **Lidl Ελλάς**, κάθε μπουκάλι που αφαιρείται από τη θάλασσα, κάθε παιδί που ενημερώνεται, κάθε κάτοικος που συμμετέχει, είναι ένα ακόμη βήμα προς ένα πιο καθαρό και καλύτερο αύριο.

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**linkedin.com/company/lidl-hellas**](http://www.linkedin.com/company/lidl-hellas)

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

[**tiktok.com/@lidlhellas**](https://www.tiktok.com/@lidlhellas?lang=en)